Westfalenhütte

Westfalenhütte（意思係西法倫嘅冶煉廠（Hüttenwerk））係德國多蒙特東北邊嘅工業邨，1871年由從事鋼鐵業務嘅赫施公司建立。喺德國經濟奇蹟嘅全盛期，依度有大概25000位工人。隨住煉鋼行業嘅變遷同整合，宜家 Westfalenhütte 上只係得返部份核心區域仲經營緊，喺度工作嘅得返千幾個人。 成個 Westfalenhütte 由東至西大約5公里，由南到北大約4公里，係全歐洲最大嘅廢棄工業邨。現時 Westfalenhütte 由蒂森克虜伯公司擁有。 1989年，蘇聯總書記戈巴卓夫訪問 Westfalenhütte，並喺8500名鋼鐵工人面前演講。 Westfalen­hütte 曾經有自己嘅火車站，叫 Dortmund-Hoesch，喺1992年關閉。宜家多蒙特市鐵路系統U44線有個站係用 Westfalenhütte 做站名。附近嘅Hoeschpark，前身係多蒙特足球會嘅首個主場球場白草地球場，1937年改建做赫施公司工人使用嘅康樂場所。 參考 出面網頁 Westfalenhütte嘅歷史同相片 （德文） industriedenkmal.de 約1973年嘅地圖 Daniel Hinze: Westfalenhütte （德文） dubtown.de Harald Finster: Phönix / Westfalenhütte / Die Westfalenhütte und das Stahlwerk 'Phönix' in Dortmund （德文） Ingo Bornemann: Thyssen-Krupp / Westfalenhütte Dortmund Hoesch-Arbeiter jubelten Gorbatschow zu （德文） Ruhr-Nachrichten 2009-06-15